Libro de Mormon

Le Libro de Mormon es un recompilation de scriptos que le Ecclesia de Jesus Christo del Sanctos del Ultime Dies considera inspirate per Deo al par del Biblia.

 Etymologia e origine
Le nomine deriva del nomine de un de su personages, appellate per le creditores "le propheta Mormon." Nonobstante que le libro era scripte per Smith in le seculo XIX in le SUA in le lingua anglese, in le mythologia del mormones illo es un collection de libros de supponite antique prophetas del continente America del Nord" (600 aEC - 421 EC).  De facto, le eventos e personages son fictional. Smith non cognosceva le lingua hebree ni alcun altere linguas semitic e consequentemente le nomines del "hebreos" in le libro non ha ver radices semitic.

 Historia 
Secundo le tradition del Movimento del Sanctos del Ultime Dies, le Libro de Mormon ha le registros de duo grande civilisationes que populava le continente american, un veniente de Jerusalem circa le anno 600 aEC e le altere arrivante multe seculos antea in conjunction del episodio del Turre de Babel. Iste registros haberea essite mantenite per prophetas que viveva inter iste populos, usque le ultime, Mormon, qui faceva un compilation del annales in un unic volumine, gravate in plattas de metallo.

In le narration de Joseph Smith, fundator de iste movimento, Moroni, un angelo qui le visitava le 21 de septembre 1823 e le instrueva re un antique scripto e del passos a sequer pro traducer lo. Smith contava que, quatro annos plus tarde, le plattas le era date. Ille los traduceva rapidemente in anglese con, secundo ille, auxilio divin. Le traduction del texto supponitemente se realisava per medio del Urim e Tumim que permitteva a Smith interpretar le characteres del egyptio reformate al anglese del epocha. In iste labor ille cooperava con Martin Harris e Oliver Cowdery, qui postea affirmava como testimonios original le nominate Plattas de Auro date a Smith per le angelo Moroni.

Joseph Smith publicava su opera pro le prime vice in 1830, con le titulo de The Book of Mormon, in referentia al personage del libro que ille diceva era responsabile del compilation. Como resultato del labor missionari del membros del Ecclesia de Jesus Christo del Sanctos del Ultime Dies e altere denominationes affin, le libro ha essite publicate in 78 linguas, con portiones traducite in altere 32 linguas. In summa, illo ha essite imprimite plus de 120 milliones de copias, coperiente le linguas materne del 99% de su membros e le 87% del population mundial. In 1998 le Ecclesia de Jesus Christo del Sanctos del Ultime Dies faceva traducer sectiones resumite del Libro de Mormon, annunciante que le traduction del libro a cata nove lingua serea un edition complete.

 Ligamines externe 
 Traduction del Libro de Mormon in interlingua.
 Altere traduction in pdf

Categoria:Libros
Categoria:Libro de Mormon